Document ID: 31979R2878

ΚΑΝΟΝΙΣΜΟΣ (ΕΟΚ) αριθ. 2878/79 ΤΟΥ ΣΥΜΒΟΥΛΙΟΥ της 17ης Δεκεμβρίου 1979 περί τροποποιήσεως του κανονισμού (ΕΟΚ) αριθ. 2358/71 "περί κοινής οργανώσεως αγοράς στον τομέα των σπόρων προς σπορά" και του κανονισμού (ΕΟΚ) αριθ. 950/68 "περί Κοινού Δασμολογίου"
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 43,
την πρόταση της Επιτροπής(1),
τη γνώμη της Συνελεύσεως(2),
τη γνώμη της Οικονομικής και Κοινωνικής Επιτροπής(3),
Εκτιμώντας:
ότι κρίνεται σκόπιμο, κατόπιν εφαρμογής των συμφωνιών που προκύπτουν από τις πολυμερείς εμπορικές διαπραγματεύσεις, να επέλθουν ορισμένες τροποποιήσεις στην κοινοτική ρύθμιση της αγοράς της ορύζης-
ότι είναι σκόπιμο να εξασφαλισθεί, με κατάλληλα μέτρα, η σταθερότητα της αγοράς της ορύζης και των σπόρων προς σπορά ορύζης, καθώς και δίκαιο εισόδημα στους ενδιαφερόμενους παραγωγούς-
ότι, για το σκοπό αυτόν, ο κανονισμός (ΕΟΚ) αριθ. 2358/71 του Συμβουλίου της 26ης Οκτωβρίου 1971 περί κοινής οργανώσεως αγοράς στον τομέα των σπόρων προς σπορά(4), όπως τροποποιήθηκε τελευταία από τον κανονισμό (ΕΟΚ) αριθ. 234/79(5), έχει ιδίως προβλέψει τη δυνατότητα χορηγήσεως ενισχύσεως στην παραγωγή ορισμένων σπόρων προς σπορά- ότι κατόπιν αυτού ενδείκνυται να επεκταθεί το πεδίο εφαρμογής του κανονισμού αυτού στην όρυζα που προορίζεται για σπορά η οποία, μέχρι στιγμής, διέπεται από τον κανονισμό (ΕΟΚ) αριθ. 1418/76 του Συμβουλίου της 21ης Ιουνίου 1976 περί κοινής οργανώσεως αγοράς της ορύζης(6), όπως τροποποιήθηκε τελευταία από τον κανονισμό (ΕΟΚ) αριθ. 1552/79(7)-
ότι πρέπει επίσης να προβλεφθεί η δυνατότητα ενθαρρύνσεως, διά της χορηγήσεως της προβλεπομένης ενισχύσεως, της παραγωγής βασικών και πιστοποιημένων σπόρων προς σπορά ορύζης- ότι, προς το σκοπό αυτόν, πρέπει το εν λόγω προϊόν να αναφέρεται στο παράρτημα του κανονισμού (ΕΟΚ) αριθ. 2358/71-
ότι ο κανονισμός (ΕΟΚ) αριθ. 2358/71 προβλέπει, στο άρθρο 3, ότι το ποσό της ενισχύσεως στην παραγωγή καθορίζεται ανά διετία προ της 1ης Αυγούστου για την περίοδο εμπορίας που αρχίζει το επόμενο έτος και για την επομένη αυτής περίοδο εμπορίας- ότι, εν τούτοις, το ποσό της ενισχύσεως για τη δεύτερη περίοδο εμπορίας δύναται να τροποποιείται προ της 1ης Αυγούστου του προηγουμένου της εφαρμογής του έτους, εάν η κοινοτική αγορά κινδυνεύει να διαταραχθεί- ότι η πραγματική κατάσταση της αγοράς αποδεικνύει ότι η ημερομηνία αυτή είναι πρόωρη- ότι πρέπει συνεπώς να καθορισθεί για την τροποποίηση αυτή μία οριακή ημερομηνία, προγενέστερη της ενάρξεως της σχετικής περιόδου εμπορίας, που να επιτρέπει τη λήψη μέτρων εγκαίρως για την εν λόγω παραγωγή-
ότι, λαμβάνοντας υπόψη τα χαρακτηριστικά της κοινής οργανώσεως αγοράς στον τομέα των σπόρων για σπορά, πρέπει να αντικατασταθεί η εισφορά κατά την εισαγωγή της ορύζης που προορίζεται για σπορά με την εφαρμογή δασμού 12%-
ότι, κατά την εισαγωγή, είναι απαραίτητο να δύναται να διακριθεί η όρυζα που προορίζεται για σπορά από την άλλη όρυζα- ότι, για να γίνει αυτό, πρέπει να τροποποιηθεί ο κανονισμός (ΕΟΚ) αριθ. 950/68 του Συμβουλίου της 28ης Ιουνίου 1968 περί Κοινού Δασμολογίου(8), όπως τροποποιήθηκε τελευταία από τον κανονισμό (ΕΟΚ) αριθ. 2384/79(9),
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 2358/71 τροποποιείται ως εξής:
1. Το άρθρο 1 αντικαθίσταται από το ακόλουθο κείμενο:
"Άρθρο 1
Στον τομέα των σπόρων προς σπορά, δημιουργείται κοινή οργάνωση αγοράς που διέπει τα ακόλουθα προϊόντα:
07.05 Α Όσπρια ξηρά, άνευ λοβού, έστω και αποφλοιωμένα ή τεθραυσμένα, προοριζόμενα διά σποράν 10.05 Α Υβρίδιον αραβοσίτου, προοριζόμενον διά σποράν 10.06 Α Όρυζα, προοριζομένη διά σποράν 12.01 Α Σπέρματα και καρποί ελαιώδεις, έστω και τεθραυσμένοι, προοριζόμενοι διά σποράν 12.03 Σπέρματα, σπόροι και καρποί διά σποράν
"
2. Το άρθρο 3 παράγραφος 1 δεύτερο εδάφιο τελευταία φράση αντικαθίσταται από το ακόλουθο κείμενο:
"Η τροποποίηση αυτή πρέπει να επέρχεται προ της ενάρξεως της αναφερομένης περιόδου εμπορίας και εγκαίρως ώστε να επιτρέπεται η λήψη μέτρων για την παραγωγή."
3. Το άρθρο 8α αντικαθίσταται από το ακόλουθο κείμενο:
"Άρθρο 8α
1. Για την όρυζα που προορίζεται για σπορά, της διακρίσεως 10.06 Α του Κοινού Δασμολογίου, εφαρμόζεται ο δασμός του Κοινού Δασμολογίου.
2. Οι γενικοί κανόνες ερμηνείας της Κοινού Δασμολογίου και οι ειδικές κανόνες εφαρμογής του εφαρμόζονται για την κατάταξη των προϊόντων που υπάγονται στον παρόντα κανονισμό- η δασμολογική ονοματολογία που προκύπτει από την εφαρμογή του παρόντος κανονισμού περιλαμβάνεται στο Κοινό Δασμολόγιο."
4. Το παράρτημα αντικαθίσταται από το παράρτημα I του παρόντος κανονισμού.
Άρθρο 2
Το Κοινό Δασμολόγιο τροποποιείται σύμφωνα με το παράρτημα II του παρόντος κανονισμού.
Άρθρο 3
Ο παρών κανονισμός αρχίζει να ισχύει την 1η Ιανουαρίου 1980.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος.
Έγινε στις Βρυξέλλες, στις 17 Δεκεμβρίου 1979.

Labels: 3
15
17
6